Ulvenvannet

Ulvenvannet er en innsjø i Asker og Lier kommuner Viken. Det er et av Dikemarkvannene.

Innsjøen ligger 181 meter over havet, øverst i Årosvassdraget, ved Dikemark. Vannet får tilsig fra Padderudvannet og Grobruelva fra Lierskogen, og har utløp til Verkensvannet. Etter oppdemming av Verkensvannet flyter vannene sammen på samme nivå, slik at den tidligere Poverudelva mellom vannene nå er et sund.

Det er badeplass ved vannet, med toalett og badeflåte.

Det er også populært å fiske i vannet, her er både abbor, gjedde, mort og sørv. Videre finnes stor suter, det er tatt eksemplarer på nesten 3 kg. Vannet har også en stamme stor ørret, men bestanden er liten og tåler ikke uttak.

Referanser 

Årosvassdraget
Innsjøer i Asker
Innsjøer i Lier